شیخ طور

ولی کامل بزرگ ہستی

شیخ طور المعروف (کندھاں ٹور)۔۔۔۔۔۔۔
میانوالی سے 50 کلومیٹر کے فاصلہ پر جب ہم تلہ گنگ کی جانب سفر کرتے ہیں تو  بن حافظ جی روڈ سے شمال کی طرف سفر کریں تو تقریباً 18 کلومیٹر دور چکڑالہ کی حدود سے بعد میں ایک کچہ رستہ جاتا ہے۔ راستہ میں آنے والے ایک بڑے اور قدیم قبرستان کے ساتھ نالہ گھمبیر کے کنارے ہی  سلطان الاولیا حضرت بابا میاں شیخ طور المعروف (کندھاں ٹور) کا دربار ہے۔ 

گھمبیر ضلع چکوال کی تحصیل تلہ گنگ اور ضلع میانوالی کو باؤنڈری مہیا کرتی ہے۔اس کے شمال مشرق کی طرف ضلع اٹک کا گاوں "کانی" ہے ،مشرق میں "کوٹگلہ" اور جنوب میں میانوالی واقع ہے 

حضرت دادا شیخ طور کا تعلق باہی خاندان سے تھا۔باہی کی اولاد کو ہمیشہ فقیروں،درویشوں،اور اولیاء کرام سے بےحد محبت کرنے والے کی حیثیت سے جانا جاتا رہا ہے۔
باہی نیازی کا بڑا بیٹا تھا۔آپ نیک لوگوں سے محبت کرنے والا تھا۔نیازی قبیلے کے لوگ اپنے ہی خاندان کے باہی افراد کو متبرک جانتے تھے۔باہی کے دو بیٹے تھے۔ایک کا نام یحیٰ باہی شہید اور عبدالکریم باہی۔

عبدالکریم باہی بنفس نفیس وانا سے اپنے بیٹوں کو لاۓ۔اور علاقہ موسیٰ خیل میں آباد کیا۔آپ موسی خیل،لاوہ اور میانوالی کے تمام باہی خاندانوں کے جدامجد ہیں۔آپ کا مزار وانا وزیرستان میں ہے۔آپ کو شین سترگے یعنی سبز آنکھوں والا کہتے تھے۔آپ نے دین اسلام کی تبلیغ کے لیے بہت محنت کی۔ حضرت دادا شیخ طور آپ ھی کی اولاد میں سے تھے۔اور آپکے پڑپوتے تھے۔شجرہ کچھ یوں چلتا ہے

شیخ تور بن شیخ احمد بن شیخ بھائی بن شیخ عبدالکریم بن باہی بن نیازی

حضرت شیخ تور کی کی تبلیغ سے غیر مسلموں نے جوق در جوق دائرہ اسلام میں آنا شروع کیا۔ شیخ تور سے بیسیوں کرامات منسوب ہیں۔جن میں سب سے بڑی کرامت جو آج بھی عوام میں مشہور ہے وہ آپ کا دیوار پر بیٹھنا اور پھر دیوار کو چلنے کا حکم دینا پھر دیوار کا حرکت کرنا۔عین ممکن ہے کہ عقیدت و احترام کی وجہ یا پتھر دل لوگوں کو دائرہ اسلام میں داخل ہونے کی بدولت آپ کو کندھاں ٹور کہا گیا ہو۔آپ کے والد شیخ احمد نے آپ کی روحانی تربیت پر خصوصی توجہ دی۔آپ کی اولاد بوری خیل اور موسی خیل میں آباد ہےآپ کافی عرصہ موسی خیل میں مقیم رہے

۔
آپ کا مزار نالہ گھمبیر کے بالکل کنارے پر واقع ہے۔آپ کی قبر کے بالکل ساتھ ہی آپ کے بیٹے شیخ مرزا کا مزار ہے۔
یہاں ہر اتوار کو عوام کا تانتا بندھا رہتا ہے اور خاص کر عید کے دنوں میں تو تل دھرنے کی جگہ بھی نہیں ہوتی۔
ایک پرفزاء مقام ہونے کے ساتھ ساتھ اس کے ساتھ ہی ایک بڑی پانی کی گزرگاہ ہے۔ جس میں چشموں سے آنے والا پانی اور ساتھ میں بارشوں کا پانی آتا ہے۔یہاں دربار پہ بہت سے لوگ منتیں مرادیں مانگنے آتے ہیں۔ 

یہ ایک ضلع میانوالی کا انتہائی پرفضاء اور مذہبی وابستگی کامقام ہے جسے شیخ طور کے نام سے جانا جاتا ہے۔۔۔۔۔۔

حوالہ جات